174 
Resultat kan jeg dog ikke komme til, førend jeg har under- 
søgt Kornets Udviklingshistorie, hvortil jeg dog ikke faar 
Lejlighed i den nærmeste Fremtid. 
Idet jeg atter opfordrer yngre Botanikere til at fortsætte 
de af mig begyndte Undersøgelser, vil jeg afslutte dette Af- 
snit af min Afhandling. Af Kornene med enkelte Stivelse- 
korn har jeg ikke medtaget den Gruppe, hvertil Setaria o. fl. 
høre, dels fordi de fleste Arter ere sjældne i Danmark, dels 
fordi Undersøgelserne ere forbundne med særegne Vanske- 
ligheder paa Grund af Kornets Sammenvæxt med de haarde 
Avner. 
Den 18. Maj 1876. 
